Bizón americký

Bizón americký (iné názvy pozri nižšie; lat. Bison bison, Bos bison, Bison bison bison, Bos bison bison; staršie: Bison americanus, Bos americanus) je druh z tribusu Bovini. Zaraďuje sa buď do rodu zubor (Bison) alebo do rodu tur (Bos). Žije v Severnej Amerike.

Podľa niektorých názorov je úzko príbuzný so zubrom lesným a niekedy sa považujú za jeden druh (bizón americký [Bison bison/Bos bison] v širšom zmysle), v rámci ktorého americký bizón tvorí jeden poddruh a zubor lesný druhý poddruh.

 Názvy 
Slovenské názvy tohto druhu sú: bizón americkýLUPTÁK, P. Slovenské mená cicavcov sveta. 2003. S. 82 (resp. staršie bison americký), zubor americkýIVANIČ PORHAJAŠOVÁ, J. et al. Zoológia. Nitra: Slovenská poľnohospodárska univerzita v Nitre, 2017. S. 121Svet živočíšnej ríše. Martin: Osveta. 1984. S. 569, zubor severoamerickýSUKUBA, Emil et al. Cvičenia zo všeobecnej a špeciálnej zootechniky (pre študentov V Š V). Bratislava: Príroda, 1990. S. 18bizón. In: Slovník cudzích slov (akademický), bizónŠALING, S. et al. Veľký slovník cudzích slov. Veľký Šariš: SAMO-AAMM, 2000, S. 178 (resp. staršie: bison); zriedkavo: bizón severoamerickýŠUBOVÁ, D. Medzinárodná konferencia prírodovedných pracovníkov múzeí a pracovníkov múzeí v prírode - 24.5.-26.5.2005, Liptovský Mikuláš. 2005. S. 24, zubor stepnýBREHM, A. Život zvierat 4. Bratislava: Obzor. 1971. S. 375; neformálne buffaloBREHM, A. Život zvierat 4. Bratislava: Obzor. 1971. S. 377ŠALING, S. et al. Veľký slovník cudzích slov. Veľký Šariš: SAMO-AAMM, 2000, S. 196, zastarano byvol amerikanskýRÍZNER, Ľ. V. Živočíchopis. Uh. Skalica 1875. S. 52.

 Vyhubenie 
Koncom 19. storočia bol v Severnej Amerike takmer vyhubený lovom, dnes žije v rezerváciách.

Chov v Zoo

V minulosti, od 60ych rokov 20.storočia  bol chovaný v Zoo Bojnice kde odchovali 5 mláďat. Chov bol ukončený v roku 1984, kvôli dovozu nového jedinca u ktorého sa potvrdila tuberkulóza hov. dobytka. Na ňu sú bizóny mimoriadne vnímavé. Chov už potom nebol obnovený.

V súčasnosti sa jeho chovu venujú  vo Zveroparku v Revišťskom Podzámčí. 

Na Slovensku sa chová aj v niekoľkých privátnych farmových chovoch.

Zaujímasťou je, že z minulosti je známy chov v Tatranskej Javorine kam na prelome 19. a 20. storočia majiteľ panstva, gróf Hohenlohe doviezol prostredníctvom nemeckej firmy Hagenbeck celkom 43 bizónov, zubrov a ich krížencov. Posledná tam narodená a žijúca krava zubrobizóna bola odchytená a predaná v roku 1932 do novovznikajúcej pražskej Zoo.

Ďaľší chov vznikol na panstve v Remetských Hámroch, kam priamo z Ameriky v roku 1912 dala grófka Széchényi doviezť  jedného býka a dve kravy. Niekoľko zvierat sa tu aj narodilo. Chov skomplikovali vojnové časy a zvieratá boli počas prechodu frontu II. svetovej vojny pravdepodobne zastrelené vojskom a zrekvirované.

 Systematika 
Obyčajne sa rozlišujú dva poddruhy:
 bizón prériový/bizón americký prériový (Bison bison bison/Bos bison bison v užšom zmysle) - Niekedy sa od tohto poddruhu odčleňuje samostatný poddruh Bison bison montanae.
 (†)bizón lesný/bizón americký lesný (Bison bison athabascae/Bos bison athabascae) - Niekedy sa klasifikuje ako samostatný druh Bison athabascae/Bos athabascae. 
Niektorí autori tieto poddruhy buď vôbec neuznávajú alebo ich považujú len za ekotypy.

Niektorí autori ako poddruhy bizóna amerického uvádzajú aj tieto vyhynuté taxóny:
 †Bison bison occidentalis – Inými autormi je uvádzaný ako samostatný druh Bison occidentalis alebo ako súčasť nižšie uvedeného (pod)druhu Bison (bison) antiquus.
 †Bison bison antiquus – Inými autormi je uvádzaný ako samostatný druh Bison antiquus. Synonymá (t. j. zahrnuté bývalé taxóny) sú: Bison californicus, Bison figginsi, Bison kansasensis, Bison oliverhayi, Bison pacificus, Bison taylori, Bison texanus, Bos scaphoceras.
GROVES, C., GRUBB, P. Ungulate Taxonomy. 2011. S. 115-117Apland, B. & Harington, C. R. (1994). Pleistocene Bison Skeleton (Bison bison cf. occidentalis) from Clayhurst Crossing, British Colombia. Géographie physique et Quaternaire, 48(2), 213–233. https://doi.org/10.7202/032998ar

 Referencie 


 Iné projekty 

Kategória:Turovité
Kategória:Takmer ohrozené druhy
Kategória:Divoký západ